З А П И С Н И К

Са IX седнице Изборне комисије општине Бабушница, одржане 10.10.2026. године у сали II општине Бабушница, са почетком у 12 часова 

Присутни су: Миона Златановић Крстић - председник Изборне комисије, Игор Тодоровић, Игор Костић, Славица Милић- чланови Изборне комисије у сталном саставу, Сандра Петров, Санела Станојевић, Милан Спасенић - заменици члана Изборне комисије, Марија Банковић Миленовић, Ивица Петровић, Ранко Јанковић, Драган Анђелковић, Душица Ћирић, Славиша Панчић, Бобан Ћурчић, Драган Ђорђевић - члан Изборне комисије у проширеном саставу, Милош Јовановић, Мирослава Митић, Драган Стојановић, Ивана Виденовић – заменик члана Изборне комисије у проширеном саставу, Ивана Радовановић, секретар Изборне комисије.
Одсутан је Милан Јовановић. 

Седницу је отворила председник Изборне комисије општине Бабушница, Миона Златановић Крстић и навела да је за данас, 10.10.2026.године заказана IX седница Изборне комисије општине Бабушница у овом сазиву.
Након тога, председник Изборне комисије општине Бабушница, Миона Златановић Крстић је констатовала да постоји кворум за рад и пуноважно одлучивање.
За реч се јавио Ранко Јанковић члан Изборне комисије у проширеном саставу и питао колики је кворум, с обзиром да се за сваку седницу Изборне комисије мења број чланова.

Секретар Изборне комисије Ивана Радовановић је одговорила да је с обзиром да је председник и 6 чланова у сталном саставу, а 12 у проширеном, кворум за рад је 10 чланова.

Пре преласка на Дневни ред, председник Изборне комисије Миона Златановић Крстић предложила је усвајање Записника са VII седнице и питала да ли неко има примедбе на Записник.

За реч се јавио Ранко Јанковић и затражио да се материјал за седницу доставља раније.
Председник Изборне комисије Миона Златановић Крстић је одговорила да због кратких рокова није могуће раније достављање материјала.

Након тога је питала присутне да ли још неко има примедбе на Записник.

Пошто примедби на Записник није било, ставила је на гласање Записник са VII седнице Изборне комисије.
Након гласања је констатовала да је Записник са VII седнице Изборне комисије усвојен са  15 гласова  ЗА, без гласова ПРОТИВ и са 3 УЗДРЖАНА.

Након тога, прешло се на усвајање Записника са VIII седнице Изборне комисије. Председник Изборне комисије. Миона Златановић Крстић је питала да ли неко има примедбе на Записник. 
Пошто примедби на Записник није било, ставила је на гласање Записник са VIII седнице Изборне комисије.

Након гласања је констатовала да је Записник са VIII седнице Изборне комисије усвојен са  16 гласова  ЗА, без гласова ПРОТИВ и са 3 УЗДРЖАНА.
За данашњу седницу предложен је следећи 
Д Н Е В Н И  Р Е Д
1. Предлог Решења о именовању члана и заменика члана Изборне комисије општине Бабушница у проширеном саставу за Изборну листу USAME ZUKORLIĆ (SPP) Pokret za ujedinjenje/ Усаме Зукорлић (СПП) Покрет за уједињење

2. Разно

Председник Изборне комисије Миона Златановић Крстић је питала да ли има предлога за промену Дневног реда.

Пошто предлога за промену Дневног реда није било, стављен је на усвајање предложени Дневни ред.
По завршеном гласању, председник Изборне комисије општине Бабушница, Миона Златановић Крстић је констатовала да је Дневни ред усвојен једногласно.
Прешло се на рад по тачкама Дневног реда.

1. Предлог Решења о именовању члана и заменика члана Изборне комисије општине Бабушница у проширеном саставу за Изборну листу USAME ZUKORLIĆ (SPP) Pokret za ujedinjenje/ Усаме Зукорлић (СПП) Покрет за уједињење
Председник Изборне комисије Миона Златановић Крстић је навела да су присутни предлог Решења добили у материјалу и отворила дискусију поводом прве тачке Дневног реда и питала да ли неко жели реч.
Пошто се нико није јавио за реч, затворила је дискусију и ставила на гласање прву тачку Дневног реда Предлог Решења о именовању члана и заменика члана Изборне комисије општине Бабушница у проширеном саставу за Изборну листу USAME ZUKORLIĆ (SPP) Pokret za ujedinjenje/ Усаме Зукорлић (СПП) Покрет за уједињење. 
По завршеном гласању, председник Изборне комисије општине Бабушница, Миона Златановић Крстић је констатовала да је прва тачка Дневног реда Решење о именовању члана и заменика члана Изборне комисије општине Бабушница у проширеном саставу за Изборну листу USAME ZUKORLIĆ (SPP) Pokret za ujedinjenje/ Усаме Зукорлић (СПП) Покрет за уједињење усвојена са 18 гласова ЗА, без гласова ПРОТИВ и без УЗДРЖАНИХ.
Прешло се на другу тачку Дневног реда. 
2. Разно
Под тачком Разно, Ранко Јанковић члан Изборне комисије у проширеном саставу затражио је да му Изборна комисија достави образложени предлог Одлуке о одређивању бирачких места на територији општине Бабушница, који је доставио начелник Општинске управе, Одлуку о одређивању бирачких места на територији општине Бабушница и сагласност РИК-а за бирачка места са мањим бројем бирача од 100.
Секретар Изборне комисије Ивана Радовановић је рекла да је Одлука о одређивању бирачких места на територији општине Бабушница објављена 18.септембра 2026.године на веб презентацији Републичке изборне комисије, а да је сагласност РИК-а за бирачка места са мањим бројем бирача од 100 стигла на мејл заменика начелника Општинске управе и да ће им бити достављена на наредној седници.
Образложени предлог Одлуке о одређивању бирачких места на територији општине Бабушница и Одлука о одређивању бирачких места на територији општине Бабушница достављена је на самој седници. 
Драган Ђорђевић, члан Изборне комисије у проширеном саставу је затражио потврду о тачности бирачког списка с улицама и нумерички.

Секретар Изборне комисије Ивана Радовановић је рекла да бирачки списак води Министарство државне управе и локалне самоуправе и да ће одговор добити на наредној седници.
Милан Спасенић, заменик члана Изборне комисије у проширеном саставу је питао који је званични број бирача, на шта је секретар Изборне комисије Ивана Радовановић одговорила да је званичан број бирача доступан на веб-порталу Министарства државне управе и локалне самоуправе и да се ажурира једном недељно и да је стање на дан 05.10.2026.године 7.907 бирача.

Даље дискусије није било, па је седница завршена у 12:45 часова.
             СЕКРЕТАР,                                                                                  ПРЕДСЕДНИК,
       Ивана Радовановић                                                                    Миона Златановић Крстић

